דיפיקה פדוקון

דיפיקה פדוקון (באנגלית: Deepika Padukone; נולדה ב-5 בינואר 1986) היא שחקנית ומפיקת קולנוע הודית. זוכת פרסים רבים ובכללם 3 זכיות בפרסי פילמפייר, האוסקר הבוליוודי. מהשחקניות המרוויחות ביותר בהודו.

בשנת 2018 נבחרה על ידי מגזין טיים לאחת מ-100 האנשים המשפיעים ביותר.

ביוגרפיה 
אביה, פראקאש פדוקון, היה שחקן בדמינטון, אלוף העולם לשנת 1980. היא נולדה בקופנהגן, בירת דנמרק. גדלה בעיר בנגלור. בצעירותה שיחקה בדמינטון ברמה הלאומית, אך עזבה את הספורט לטובת דוגמנות. בעקבות קריירת הדוגמנות קיבלה הצעות לשחק בסרטים וכיכבה בסרט בשפה ההודית קאנדה בשנת 2006. הסרט הבא שלה, Om Shanti Om זיכה אותה בפרס הופעת הבכורה הנשית הטובה ביותר של פילמפייר.

הסרט קוקטייל משנת 2012 היווה נקודת מפנה בקריירה שלה, בעקבותיו הפכה לשחקנית מצליחה. בנוסף על הסרטים הבוליוודיים שיחקה ב-2017 בסרט ההוליוודי XXX: Return of Xander Cage.

בשנת 2019 הקימה חברת הפקות משל עצמה, קה הפקות.

בשנת 2023 שיחקה בסרט "Pathaan" לצד כוכבי הקולנוע ההודי סלמאן ח'אן ושאה-רוח' ח'אן. 

פדוקון היא יושבת ראש האקדמיה לווידאו של מומביי, מייסדת עמותת "לחיות לאהוב לצחוק" המקדמת מודעות לבריאות הנפש בהודו.

בשנת 2014 הדיחה את קתרינה קאיף מהמקום הראשון ברשימת הנשים הסקסיות של מגזין FHM.

קישורים חיצוניים

 

שחקניות קולנוע וטלוויזיה הודיות
דירקטוריות
נשים זוכות פרסים
דוגמניות הודיות
הודים שהופיעו ברשימת טיים 100
זוכי פרס פילמפייר
ילידות 1986